cyanic-selkie/wikianc huggingface dataset:
Lárnakasjøen
Lárnakasjøen (gresk Αλυκή Λάρνακας, Alykí Lárnakas, tyrkisk Larnaka Tuz Gölü) er ein saltsjø vest for byen Lárnaka på Kypros. Han er den nest største saltsjøen på Kypros etter Lemesóssjøen med eit areal på 2,2 km². Innsjøen ligg like ved vegen som går frå Lárnaka flyplass og eit av dei mest karakteristiske landemerka i området. Ved breidda av innsjøen ligg Hala Sultan Tekke, eit av dei mest heilage helgenskrina i osmansk islam. Det husar grava til Umm Haram, Muhammed si amme.
Bortsett frå det naturskjønne området, er innsjøen stoppestad for flamingoar frå desember til mars. Det er estimert at mellom 2 000 og 12 000 flamingoar held seg her i vintermånadane. Ofte kjem det fuglekikkarar til området, og Lárnakasjøen har vorte erklært eit verna område. I den seinare tida har det vist seg at flamingoen ikkje berre stoppar i området, men òg hekkar her.
I sommarmånadane tørkar innsjøen inn og berre ei salt skorpe og ein dis av grått støv ligg att. I følgje legenda kjem det salte vatnet av ei hending mellom den heilage Lasarus og ei gamal kone, som han bad om mat og drikke. Ho hadde ikkje, og hevda at vinane hennar hadde tørka inn. Då svara Lazsrus: «Må vinen din verte tørr og ein salt sjø for alltid». Ei meir vitskapleg forklaring er at salt vatn trengjer gjennom den porøse bergarten mellom innsjøen og havet, og dermed gjer vatnet svært salt.
Salt som vert hausta frå denne innsjøen var tidlegare ein av dei store eksportvarene frå øya. Saltet vart frakta på esel til breidda av innsjøen og samla i store haugar. Saltinnhaustinga har minka mykje dei siste åra sidan øya importerer det meste av saltet frå andre stader.
Ragnar Grimsrud
I åra 1925–1928 dreiv han eigen keramikkverkstad på Minnesund. I 1928 vart han tilsett ved keramikkavdelinga ved Graverens Teglverk i Sandnes, og der arbeidde også kona hans, Elsa Grimsrud, som den første dekormålaren ved fabrikken. Han var leiar av keramikkavdelinga mesteparten av tida han var ved Graverens og han vart der fram til 1946, med eit opphald på eit par år rundt 1933 då han arbeidde på Egersund Fayancefabrik.
I 1946 vart han tilsett som disponent ved AS Figgjo Kraftselskap (seinare kalla Figgjo Fajanse og Figgjo AS) i Sandnes i samband med at produksjonen der skulle leggjast om frå keramikk til fajanse/flintgods. Ragnar Grimsrud formgav der dei fleste servisemodellane oppover heile 1950- og 1960-talet, mellom anna dei velkjende servisa Sissel og Grete og 1000-serien (som er brukt til mellom anna Astrid, Lotte og Smørblomst) og storhushaldningsmodellen 35-serien som han formgav i 1961 og som enno i dag (2005) vert produsert. Då Figgjo Fajanse og Stavangerflint fusjonerte i 1968 vart Ragnar Grimsrud kunstnarleg leiar og produktutviklingssjef for begge fabrikkane. Ragnar Grimsrud vart ved Figgjo AS til han gjekk av med pensjon i 1973.
Betna
Betna er ei grend i Heim kommune i Trøndelag. Namnet «Betna» er avleia av å beita.
Det er funne spor frå ei jarnalderbusetjing her, og Vitskapsmuseet i Trondheim dreiv med arkeologiske undersøkingar sommaren 2006.
Mithila
Mithila (sanskrit मिथिला, mithilā) er eit gammalt indisk kongerike og eit landskap i moderne India og Nepal som dekker halvparten av den indiske delstaten Bihar og sørlege delar av Nepal. Det viktigaste språket i området er maithili.
Mithila er kjent som namnet på hovudstaden i Videhariket, heimstaden til Sita i hinduverket Ramayana. Noverande Janakpur, største byen i noverande Mithila, er rekna som denne byen. Mithila-området er også assosiert med Buddha og Mahavira, grunnleggjarane av buddhismen og djainismen, som begge skal ha blitt fødd her. Området er kjent over heile India for folkekunstforma madhubani, også kalla mithilakunst, som blir laga her.
Geografi
Mithila ligg nær nordgrensa av Bihal og sør i Nepal, med elvane Kosi i vest og Gandak i aust som omtrentlege grenser. Heile området ligg nord på Gangessletta. Viktige byar i Mithila er Janakpur, Rajbiraj og Biratnagar i Nepal og Darbhanga, Madhubani, Sitamarhi, Samastipur, Purnia, Supaul, Madhepura, Champaran, Muzaffarpur, Munger, Samastipur, Begusarai og Saharasa i India.
Klima
Klimaet i Mithila er tørt og kjølig for dette området. Sommartemperaturane ligg rundt 35-45° C medan vintertemperaturane er rundt 5-15° C. Monsunregn fører til årlege flaumar som gjer store øydeleggingar og skapar problem for dei som bur her.
Økonomi
Jordbruk er den viktigaste næringa i regionen, med ris, kveite, mais, belgfrukter som mung, svarte linser og dueerter, og jute.
Underhalding
Underhalding er ei handling eller ein opptreden som har som hovudmål å fanga merksemd og mora dei som ser på eller er med. Ulike typar framføringar, spel, leikar, festar og reiser er døme på underhalding.
Aktørar
Det ein først tenker på som underhalding er gjerne utøvande kunst som er delt inn i aktive utøvarar og passivt publikum. Utøvarane er spesielle; anten er dei velkjende eller dei er svært dyktige. Mange av dei har underhalding som levebrød, til dømes tryllekunstnarar, geishaer eller musikarar.
Andre typar underhalding blir skapt av aktørane sjølve. Dette gjeld mellom anna deltakande dans og idrett, selskapsleikar og rollespel.
Skiljet mellom underhaldarar og underhaldne er ikkje absolutte, noko ein ser i formene utøvarforma barneteater eller innringingsprogram på radio.
Stadar
Underhalding kan ta plass på gata (t.d. gatemusikantar) eller heime, men det finst òg mange stader som er via underhalding: Bygg som konserthus og kinosalar og parkar med vakker natur, dyr eller mange underhaldande aktivitetar.
Visse media er særs eigna og blir mykje brukt til å underhalda. I dag er fjernsynet det viktigaste av desse media, medan radioen var størst i tidlegare tider. Spel og andre aktivitetar på datamaskinar er òg blitt populære former for tidtrøyte.
Tid for underhalding
I Noreg i dag er det vanleg å setja av tid til å slappa av og nyta underhalding, gjerne kvar dag. I andre samfunn har ein gjerne hyppige festdagar og festivalar som kan gjera kvardagen meir fargerik. Restar av dei mange gamle norske merkedagane finn me på primstaven og i mellom anna julefeiringa. Tidsrom som er særleg via underhalding er feiringane av mellom anna karneval og holi.
Qin Shi Huangdi
Keisaren vart fødd som Ying Zheng i Handan i det som nå er Hebei. Han krona seg til keisar i 221 f.Kr..
Arp 147
Arp 147 eller IC 298 er eit par av vekselverkande galaksar som ligg rundt 440 millionar lysår unna jorda i stjernebiletet Kvalfisken. Galaksane utgjer til saman noko som kan likna på eit tital. Ein reknar med at galaksen som utgjer nulltalet fekk forma si etter at den andre galaksen passerte gjennom han. Denne passasjen sett i gang intens stjernedanning, då han fekk ei tettleiksbølgja til å forplanta seg utover galaksen. Tettleiksbølgja komprimerte gassen på sin veg og starta soleis stjernedanninga.
Romteleskopet Hubble tok eit bilete av Arp 147 27.- 28. oktober 2008 like etter at det hadde kome ut av ein periode der det var ute av drift.
Stavangerflint
Stavangerflint AS var ein fabrikk for tilverking av flintgods som låg i Hillevåg i Stavanger. Produksjonen starta i 1949 og vart nedlagt i 1979.
Selskapet vart stifta allereie i 1946 og dei bygde ein heilt ny stor fabrikk i Hillevåg. I byrjinga heitte verksemda Stavanger Fajansefabrikk AS, men allereie tidleg på 50-talet endra dei namn til Stavangerflint AS.
Utover 50- og 60-talet var det ein livleg produksjon av servise og pynteartiklar som vasar, skåler, veggfat og mykje anna. Rett etter krigen var det ein voldsom trong her i landet for billige kvardagsservise, og den marknaden kasta både Stavangerflint og den hardaste konkurrenten, Figgjo Fajanse, seg over. Då den verste innanlandske trongen var stetta byrja dei etterkvart å sjå ut over landets grenser etter nye marknadar. På midten av 60-talet eksporterte Stavangerflint varene sine til ikkje mindre enn 24 land, mellom anna Storbritannia, USA, Canada, Danmark og Sverige, men den viktigaste marknaden var nok framleis i Noreg.
Stavangerflint AS fusjonerte med Figgjo Fajanse AS i 1968. Det vart dreve produksjon vidare i begge fabrikkane utover 1970-talet, men frå 1978 vart maskiner og tilsette gradvis flytta til Figgjo. Mange av dei tilsette takka nei til å byrja ved Figgjo, og fekk seg i staden nytt arbeid i Stavanger. I 1979 vart det heilt slutt på verksemda ved Stavangerflint.
Mellom dei kunstnarlege medarbeidarane var:
Guds mor
Guds mor er den vanlegaste tittelen på Jomfru Maria. Det blei dogmatisk fastsett på konsiliet i Efesos i 431.
Formuleringa Theotokos (gresk, eigentleg 'gudefødar') var retta mot Nestorios si lære om at Maria berre hadde sett den menneskelege naturen til Kristus og ikkje den guddommelege. Tittelen heldt fram at Kristus både er Gud og menneske. Theotokos blei teken inn i dei austlege liturgiane og kom i mellomalderen inn i Vest-Kyrkja som det latinske Dei Genetrix.
Fylkesveg 382 i Hordaland
Fylkesveg 382 (Fv382) i Hordaland går mellom Matre Kraft og Matre i Masfjorden kommune. Vegen har ei lengd på 0,5 km.
Poliocephalus
Poliocephalus er ei biologisk slekt av vassfuglar og medlem av dukkarfamilien, Podicipedidae. Det er to medlemmer i slekta, begge lever i Australia og på new Zealand.
Artslista
Poliocephalus i rekkjefølgje etter Clementslista versjon 6.7 frå september 2012 med norske namn etter Norske navn på verdens fugler.
Nordpolen
Den geografiske nordpolen ligg på 90 grader nordleg breidde og er det eine av dei to punkta (den geografiske nordpolen og Sørpolen), som jorda roterer rundt. På grunn av variasjonar i jordaksen varierer nordpolpunktet litt heile tida.
Det som er den magnetiske nordpolen ligg no (2003) på 78°18' nord, 104° vest, nær Ellef Ringnes' øy, ei av Queen Elizabeth-øyane i Canada og flytter seg heile tida. Sjølv om han vert kalla nordpolen er han faktisk ein magnetisk sørpol og difor tiltrekkjer den seg nordpolen på ein magnet, slik som i eit kompass.
Severin
Severin er eit mannsnamn danna som ei kortare form av Severinus. Dette namnet kjem frå Severus og tyder 'alvorleg, streng'. Det kan også vera eit slektsnamn.
Severin har namnedag den 23. oktober.
Severina, Severine og Serine er hokjønnsformer av namnet. Det har også gjeve opphav til dei avleidde namna Søren og Sørine.
Annan bruk
«Severin Suveren» er ein oppdikta person, spelt av Åsleik Engmark i små fjernsynsfilmar for å opplysa folk om fjellvettreglane.
Jacob Aall
Jacob Aall var ein norsk godseigar, politikar, historikar og statsøkonom.
Han var son av Nicolai Benjamin Aall (1739-98), som var kjøpmann i Porsgrunn og eigar av Ulefoss. Han vart student på Nyborg skule i Danmark 1791, og tok teologisk embetseksamen 1795. Etter heimkomsten til Noreg prøvde han seg som geistleg talar i Slemdal kyrkje, men han fekk slik mistillit til sine evner at han slo inn på andre studiar. 1796 reiste han tilbake til København, der han byrja naturvitskaplege studiar. Desse vart halde fram i Tyskland 1797-99. Under reisa bestemte han seg for å bli praktisk bergmann, og utdanna seg derfor hovudsakleg i Freiberg og ved undersøking av saksiske og schlesiske gruver. I 1799 vende han tilbake til Noreg, der faren nettopp var død, og kjøpte Nes jernverk i Holt for 170 000 riksdalar. Same år gifta han seg med Lovise Andrea Stephansen (1779-1825). Han let ein meir rasjonell drift innføre ved jernverket, men kom i ein vanskeleg stilling då det braut ut krig i 1807. Han gjorde mykje for å halde si eiga verksemd gåande, men hjelpte òg i stor grad å halde hungersnauda borte frå innbyggjarane i store område rundt.
Verksemda hans gjorde han kjend med grev Herman Wedel Jarlsberg. I august 1809 vart han innvigd av greven i planane om å lausrive Noreg frå Danmark og gå inn i ei ny foreining med Sverige, men han nekta å følgje greven i dette. På riksforsamlinga 1814 møtte han som representant for Nedenes amt, og slutta seg til Wedels parti, sjølv om han var sterkt knytt til Danmark av både personlege og økonomiske årsaker.
Om hausten 1814 skal han ha fått tilbod om å tre inn i den nye regjeringa, men avslo. Derimot møtte han som representant for Nedenes amt på alle Storting til og med 1830 (med unntak av det i 1824), men då han vart vald i 1839, måtte han avslå med omsyn til helsa. Som stortingsmann gjorde han seg særleg gjeldande i praktiske spørsmål. I alle økonomiske spørsmål rådet han til forsiktig og langsam framgang utan å slite for mykje på kreftene til landet. Han hadde ein vesentleg del i den nye bergverkslovgjevnaden, og via sølvverket på Kongsberg stor interesse.
Som forfattar og mesén viste han ein viktig og fleirsidig verksemd. Han omsette og gav sjølv ut Kongesagaen til Snorre Sturlason (1838-39), og hovudverket hans er Erindringer som Bidrag til Norges Historie 1800-15 (1844-45). Han handsama dessutan økonomiske spørsmål i mindre arbeid.
I sine siste leveår vart Aall stadig sjukare. Dette førte til at han trekte seg tilbake frå det offentlege livet og overlet det meste av arbeidet med styringa av jernverket til sonen sin. Derimot var han helt til det siste sysselsett med sine litterære arbeid.
Han har lånt namnet sitt Jacob Aalls gate på Majorstua i Oslo.
Utmerkingar og medlemskap
Aall var innehavar av medaljen for borgardåd, Dannebrogordenen, Vasaordenen og Nordstjerneordenen. Han var medlem av Det Kongelige Norske Videnskabers Selskab og Det Kongelege Danske Videnskabernes Selskab.
Ottar Rekkedal
Ottar Kåre Rekkedal er ein norsk lækjar. Han vart fødd i Bondalen i dåverande Hjørundfjord kommune på Sunnmøre. Han har arbeidd på Volda Sjukehus og på Sjukehuset Innlandet på Lillehammer.
Ottar Rekkedal fekk prisen Årets nynorskbrukar i 2009 for arbeidet sitt for å få bruke nynorsk i arbeidet på sjukehuset.
Slaget ved Solskjel
Slaget ved Solskjel er nemninga på den nest største trefninga under samlingsverket til Harald Hårfagre. Kjelda for slaget (eller slaga) er å finne i Soga om Harald Hårfagre, skriven av Snorre Sturlason. Solskjel er ei lita øy ved Stabblandet Tustna. Aure kommune Nordmøre.
Første slaget
Snorre skildrar to slag ved Solskjel. Det første var mellom kong Harald og kongen over Mørafylke, Huntjov, og sonen hans, Solve Klove. Dei gjekk mot Harald saman med kongen av Romsdalen, Nokkve. Snorre skriv berre stutt at kong Harald vann dette slaget, og småkongane fall. Etter slaget vart Ragnvald Mørejarl sett til å rå for mørefylka og Romsdalen.
Andre slaget
Året etter sette Harald ut frå Trondheim med ein stor flåte, og motmannen hans var framleis Solve Klove, som hadde «lege ute på herskip om vetteren», fortel Snorre. Solve hadde nytta tida til å herja på Nordmøre og drepe mange av mennene til kong Harald. Solve slog lag med frenden Arnvid og kongen i Fjordane, Audbjørn. Dei stemnde ut frå sør, og møtte flåten til Harald som kom frå nord, nett ved Solskjel.
Snorre skriv:
''Kong Harald lagde skipe sitt mot skipe til kong Arnvid; dette slaget vart styggeleg kvast, og de fall mykje folk på båe sidur. Sistpå vart kong Harald so vill og galin, at han gjekk fram i rausni på skipe sitt, og stridde då so kvast, at alle frambyggine på skipe hans Arnvid drog seg atter-ut til masti, og sume fall. Kong Harald gjekk upp på skipe; då gav mennane til kong Arnvid seg på flugti, men han sjølv fall på skipe sitt. Der fall kong Audbjørn med, men Solve flydde...''
''Av heren til kong Harald fall Åsgaut og Åsbjørn, jarlane hans, og Grjotgard og Herlaug, sønine hans Håkon Ladejarl. Solve var sidan ein stor viking i lang tid og gjorde tidt stor skade på rike til kong Harald.''
Slaget er viktig nok til at det er kvede om det av skalden Torbjørn Hornklove. Etter slaget hadde kong Harald styringa med dei nordvestre fylka i Noreg.
Guden Uranus
Uranus er det latinske namnet på Uranos frå gresk mytologi, og var namnet romarane brukte om sin gud Caelus då dei identifiserte han med den greske guden. «Caelus» eller «Coelus» er hannkjønnsformer av namnet, og var mest brukte. Tidvis brukte ein også inkjekjønnsforma Caelum.
Somme gonger blei Uranus òg kalla Titan, ettersom han var far til titanane. Han blei også identifisert med Jupiter, som også var himmelgud.
Guden har gjeve namn til planeten Uranus, og titanane har gjeve namn til planeten sine månar.
Nysibirøyane
Nysibirøyane (russisk: Новосибирские острова, Novosibirskije Ostrova) er ei øygruppe nord for Aust-Sibir mellom Laptevhavet og Aust-Sibir-havet. Dei høyrer til republikken Sakha i Russland.
Sjølve Nysibirøyane eller Anzjuøyane, dekkjer eit landområde på om lag og består av
I sør og nærare kontinentet ligg Ljakovskijeøyane (6095 km²):
Den vesle øygruppa De Long-øyane (228 km²) ligg nordaust for Novaja Sibir. Desse øyane vert ikkje alltid rekna som ein del av Nysibirøyane:
Nysibirøyane er lågtliggande og det høgaste punktet er Malakatyn-Tas på Kotelnyjøya med ei høgd på 374 meter over havet.
Nysibirøyane var ein gong store åsar på Den store arktiske sletta som ein gong danna den nordlege delen av Beringia i sein kvartær mellom Sibir og Alaska under Siste glasiale maksimum. Desse øyane er det som er att av ei om lag 1,6 millionar kvadratkilometer stor slette som i dag ligg under Nordishavet, Aust-Sibir-havet og Laptevhavet. I perioden rundt siste glasiale maksimum var havnivået 100-120 meter under dagens havnivå og kystlinja låg 700-1000 km lenger nord enn i dag. Det var ikkje mykje is på sletta i denne perioden fordi ho låg i regnskuggen til isbreane som dekte Nord-Europa. Det meste av Den store arktiske sletta kom under vatn, bortsett frå Nysibirøyane og andre isolerte øyar, over relativt kort tid, om lag 7000 år, under tidleg eller midt i holocentida.
I det ekstremt kalde polarklimaet under Siste Glasiale Maksimum, for 17 000-24 000 år sidan, vart det danna små passive isbrear på De Long-øyane. Delar av denne isen er bevart på Jeannette, Henrietta og Bennettøyane. Spor av tidlegare isbrear er bevart på Zjokovøya i form av fjellsider, dalbotnar og is under overflata.
Geologi
Som rapportert av Digby og fleire rapportar seinare, består øygruppa av ei blanding av folda og forkasta sedimentære og vulkanske bergartar frå ein tidsepokar som varierer frå prekambrium til pliocen. Ljakovskijøyane består av folda og forkasta metamorfe bergartar. Frå øvre paleozoikum til triastida finn ein sandstein og skifer, frå juratida til nedre krittida finn ein turbiditt, granitt frå krittida, samt ofiolitt. Anzjuøyane består av sterkt forkasta og folda assosiasjonar av kalkstein, dolomitt, sandstein, skifter vulkanoklastiske lag og vulkanske bergartar frå ordovicium til devontida, sandstein og skifer frå paleozoikum og triastida, turbiditt frå juratida til nedre krittida, og sandstein og skifer frå øvre krittida til pliocen. De Long-øyane består av sedimentære og vulkanske bergartar frå tidleg paleozoikum, mellompaleozoikum, krittida og neogen, hovudsakleg basaltiske bergartar. Desse sedimentære, metamorfe og vulkanske bergartane er dekte av lause sediment frå kvartærtida og holocen i lag med tjukkleik frå ein meter til om lag 35 meter.
Oskar Stein Bjørlykke
Oskar Stein Bjørlykke er ein norsk forfattar, lærar og teolog fødd  i Fitjar på Stord.
Nysibirøyane
Geologi
Digby skreiv òg at enkelte tidlege artiklar om Nysibirøyane feilaktig sa at dei, og ofte andre arktiske øyar som Wrangeløya, bestod av mammutbein og støttenner eller is, sand og bein frå mammutar og andre utdøydde pattedyr. Nokre av desse artiklane var skrive av personar, som pastor D. G. Whitney, som aldri hadde vitja øyane og berre støtte seg til handelsmenn og reisande, eller lokale segner.
Oskar Stein Bjørlykke
Bjørlykke har eit mangesidig forfattarskap med romanar, noveller, dikt, bønebøker, andaktsamlingar og barnebøker. I tillegg til det eigne forfattarskapet har han omsett og gjendikta utanlandsk litteratur til norsk. Bjørlykke har vore formann i foreininga Norske Barne- og Ungdomsbokforfattere. Han var festivaldiktar ved den første Falturiltu-festivalen i 2007.
Madhubanikunst
Madhubani er namnet på ein type biletkunst hovudsakleg utført av kvinner frå Mithila, eit område som ligg nord i den indiske delstaten Bihar, nær grensa til Nepal. Stilen har namn etter landsbyen Madhubani, men blir også laga av kunstnarar frå andre landsbyar, og er i tillegg kjend under nemningane Godhana- og Mithila-kunst.
Nysibirøyane
Elfenbein
Baron Eduard V. Toll skreiv i sin rapport om Nysibirøyane om store mengder fossile elfenbein på øyane. Elfenbeina, samt bein frå mammutar og andre dyr er nyleg funne på strender, elveterrasar og elveleier. Heile mammutskjelett, og bein og skjelett frå nashorn, moskusokse og anna megafauna er bevart av permafrosten på desse øyane. Nokre av desse er 200 000 år gamle.
Klima
Øyane har arktisk klima og snødekke ligg på øyane i ni månader av året. Middeltemperaturen i januar er frå −28 °C til −31 °C. Temperaturen i juli er låg ved kysten på grunn av det kalde havvatnet. Maksimumstemperaturane varierer i snitt frå +8 °C til +11 °C og minimumstemperaturane frå -3 °C til +1 °C. Dei indre områda på øyane har i juli ein gjennomsnittleg temperatur på +16 °C til +19 °C og ein minimumstemperatur på +3 °C til +6 °C. Den normale årsnedbøren er opp mot 132 mm i året.
Madhubanikunst
Stilen utvikla seg gjennom generasjonar som vegg- og golvmåleri i husa folk budde i. Bileta blei særleg laga i samband med religiøse høgtider og viktige hendingar, som ved giftarmål. Han blir i dag også laga for utsal av kunstnarar som framleis hovudsakleg er kvinner, sjølv om det også finst mannlege utøvarar. Tradisjonelle avgrensingar av fargar og motiv er også i stor grad oppheva.
Bakgrunn
Soga knyter stilen til hendingane frå Ramayana, og seier at han oppstod då kong Djanaka av Mithila bestilte måleri til bryllaupet mellom Rama og Sita. I alle høve er motiva tradisjonelt, og i stor grad framleis, henta frå hindumytologi. Det er vanleg å måla gudar som Rama og Sita, Durga, Krisjna og Sarasvati og hinduiske symbol som sola (surya), månen (tsjandra) og heilag basilikum (tulsi). Andre vanlege motiv er scenar frå bryllaup og kongelege hoff. Vanlegvis fyller måleria ei heil flate ved at tomrom blir pynta med geometriske former eller plantedekorasjonar, som alle har symbolsk tyding.
Nysibirøyane
Historie
I 1809-1810 reiste Sannikov Gedensjhtrom til Nysibirøyane for å kartlegge dei. Sannikov rapporterte om eit nytt land nord for Kotelnyj i 1811. Dette var opphavet til myta om Zemlja Sannikova eller Sannikov Land.
Madhubanikunst
Bakgrunn
Opphavleg blei bileta laga i samband med religiøse høgtider, som lyshøgtida divali eller slangehøgtida naga pantsjami, eller overgangsriter som fødslar, trådseremoniar og bryllaup, der alt frå nedskrivne giftarmålsforslag til veggane i bryllaupskammeret blei dekorert.
Nysibirøyane
Historie
I 1886 vitja baron Eduard von Toll Nysibirøyane første gong og meinte at han kunne sjå land norf for Kotelnyjøya, som han meinte kunne vere det såkalla Zelmja Sannikova. Toll vitja øyane igjen våren 1892 i lag med ein kosakk og tre innfødde. Han reiste over isen på hundresledar og nådde sørkysten av Bolsjoj Ljakovskij. Langs sørkysten av denne øya fann von Toll godt bevarte bein, elfenbein, torv, tre og sjølv eit tre i 40 meter høge klipper i sediment frå sein kvartærtid i permafrosten, som hadde samla seg opp dei siste 200 000 åra.
Madhubanikunst
Madhubani blir kjend
Fleire kunstnarnamn er blitt velkjende, til dømes Sita Devi, som fekk prisen Padma Shri i 1981, og Mahasundari Devi, som kom ut av purdah (kvinneleg avsondring) for å bli kunstnar, og i 1979 grunnla eit samvirke for madhubanikunstnarar. Ho fekk den indiske nasjonale prisen i 1982.
Utføring
For å laga eit måleri spreier ein våt kumøkk og søle på ei overflate. Ferdige måleri får eit lag risvatn på overflata. Madhubanikunst blir no måla på klede, lerret og heimelaga papir for sal. Ein finn han også som dekorasjon på sariar.
Tradisjonelt har ein brukt plantefargar til å måla med, noko som gjev bileta ein dus, ofte raudleg let. Mange av dagens kunstnarar følgjer denne tradisjonen, men nokre bruker også skarpare kunstige fargar.
Malayahalvøya
Malayahalvøya (tidlegare Malakkahalvøya) er ei halvøy i søraust-Asia, med eit flatemål på om lag 230 000 km². Området er delt mellom fire land, Singapore, Myanmar, Malaysia og Thailand, og har om lag 35 millionar innbyggjarar.
Take Me Back to Chicago
Take Me Back to Chicago er eit samlealbum av Chicago gjeve ut i 1985 av Columbia/CBS Special Products og det første med denne tittelen. I 1990 kom eit anna samlealbum på CBS/Columbia med same tittelen, men med eit anna innhald. Utgåva frå 1985 kom på ei tid då bandet hadde hatt mange hitsinglar og album for Warner Brothers, og bestod av hitsinglar og albumspor som ikkje hadde vore på dei to samlealbuma på Columbia label, medan utgåva frå 1990 inneheldt mange spor som alt var å finne på tidlegare samlealbum.
1985-versjonen kom ut på LP, kassett og CD, medan 1990-versjonen berre kom på CD. 1985-utgåva selde dårleg og vart heller ikkje godt motteken av kritikarane. Allmusic skreiv om albumet at det var «nok eit meiningslaust samlealbum til overpris av Columbia Records og dette inneheld ikkje ein gong store hittar.»
Rolf Bjørnarheim
Rolf Bjørnarheim er ein norsk forfattar frå Gloppen i Sogn og Fjordane.
The Brazz Brothers
The Brazz Brothers, eller Brazz Bros på folkemunne, frå Langevåg på øya Sula utanfor Ålesund, er med åra blitt ein reisande musikkinstitusjon i jazz, som er kjend for ei musikkform sterkt prega av improvisasjon.
Bakgrunn og historie
Mindor Førde, far til Førde-brørne, har sagt at utan Tafjord-ulukka i 1934 hadde det ikkje vore noko Brazz Brothers. Innbyggjarane vart tvungne til å flytte, og på Langevåg grodde det fram eit rikt musikkliv.
Gruppa blei skipa av brørne Jarle, Jan Magne og Helge Førde og Runar og Stein Erik Tafjord i 1981 som ein rein messingkvintett i samband med nyårskonserten til Langevåg Musikkorps. . Desse hadde spelt saman i Langevåg Skulekorps, og Jarle, Helge og Stein Erik hadde allereie opptredd som del av Ytre Suløens jazzensemble i 1976 på Jazz & Heritage Festival i New Orleans, USA, som første norske jazzband.
Brazz Brothers hadde ei rekke forløparar i musikkmiljøet på Langevåg. Det var band som Manjanas, som tidleg var inspirert av Herb Albert, seinare utvikla til meir jazzrock med komp, vokal og full blåserekkje. Andre musikkgrupper var By og land - hand i hand, Jan Magne Førde si gruppe Bjarne med fela og Runar Tafjord si gruppe Chaos.
I 1986 starta innspelinga av deira første album, Brazzy Landscapes, som var byrjinga på ei unik musikkhistorie. Plata bestod av gruppa sine eigne komposisjonar og arrangement med song frå den britiske songaren Phil Minton.
Musikken dei speler er ei unik blanding av tradisjonell og moderne jazz og folkemusikk frå ulike delar av verda, med sterk representasjon av den skandinaviske folkemusikktradisjonen.
Gruppa har spelt og gjeve ut ei rekkje plater saman med store legender og mindre kjende, men dyktige musikarar. Dei har turnert i både inn og utland. Dei har turnert i USA, Afrika, Asia og store delar av Europa, og held over 120 konsertar i året. Alle medlemmene har òg gjort ei rekkje soloprosjekt.
Sæbø kyrkje
Sæbø kyrkje står i grenda Sæbø i Alver kommune i Vestland fylke, og er ei langkyrkje bygd i tre i 1884. Ho er teikna av byggmeister Karl Askeland.
The Brazz Brothers
Kurs
Mange skulekorpsmedlemmer over heile Noreg har fått stifte kjennskap med gruppa gjennom kursa deira i å lære å spele utan notar, som gruppa held både for nybegynnarar, vidarekomne, profesjonelle og musikklærarar i både inn- og utland.
Sæbø kyrkje
Den noverande kyrkja er den tredje ein kjenner til på Sæbø. Den fyrste er nemnd i kjeldene i 1329. Ein trur at dette var ei stavkyrkje. Mellomalderkyrkja vart avløyst av ei tømra kyrkje i 1634. Ho fekk stå til like før den noverande kyrkja vart innvigd i 1884.
Sæbø kyrkje høyrer til Radøy sokn i Nordhordland prosti.
Fylkesveg 383 i Hordaland
Fylkesveg 383 i Hordaland (Fv383) går mellom Litlematre og Haugsdal bru i Masfjorden kommune. Vegen har ei lengd på 6,4 km.
Tilsetjingsstoff
Tilsetjingsstoff, også kalla e-stoff er kjemiske stoff som er lovlege å nytta i matvarer. Det finst om lag 340 tilsetjingsstoff som har fått kvart sitt E-nummer. Det tyder at EU har gitt dei permanent eller mellombels godkjenning.
Tilsetjingsstoffa vert som regel klassifiserte etter funksjon jamfør lista under. Eitt og same tilsetjingsstoff har gjerne meir enn ein funksjon. Til dømes er askorbinsyre (E300) både ein antioksidant, ei syre og eit mjølhandteringsmiddel.
Fylkesveg 389 i Hordaland
Fylkesveg 389 i Hordaland (Fv389) går mellom Søreide og Høyland i Lindås kommune. Vegen har ei lengd på 3,5 km.
Andreas Gjersøe
Andreas Gjersøe frå Bærum, er ein norsk kajakkpadlar. Under Sommar-OL 2004 i Athen hamna Gjærsøe på ein femteplass i K4 kajakk. Det beste resultatet hans er frå verdsmeisterskapen i Szeged i 1998, då han var del av det norske mannskapet som tok bronse i K4 kajakk, 200 m. Gjersøe har og to sølvmedaljar frå europameisterskap i K2 200m, som han tok i Zagreb i 1999 saman med makkaren Nils Olav Fjeldheim, og K4 1000m i Poznań, Polen 2004.
Naglelo
Naglelo eller nagle-lø(e) er ein reiskap som vert brukt til å justere ein trenagle til rett tjukkleik.
Båtbyggarar kan ha ei naglelo som kan brukast til å dreie naglen til rett dimensjon. Ho har knivar som høvlar av naglen når loa vert dreia rundt, om lag som ein blyantkvessar. Denne reiskapen vert og kalla naglesnitte.
Marian Keyes
Marian Keyes er ein populær irsk forfattar, sett på som ein av grunnleggjarane av forteljingar som handlar om unge, einslege, yrkesaktive kvinner, på engelsk kalla «chick lit». Sjølv om verka hennar ofte er rekna som komediar, kan dei ta opp mørke tema som alkohol- og narkotikamisbruk, mentale lidingar, vald i parfohold og skilsmisse.
Den første romanen hennar, Watermelon, vart utgjeven i Irland i 1995. Seinare har ho gjeve ut sju andre romanar og to samlingar faglitteratur, og bøkene hennar er omsette til 32 språk og selde i over 22 millionar eksemplar.
Biografi
Marian Keyes vart fødd i Limerick i Irland, og voks opp i Dublin. Ho tok ein juridisk eksamen ved University College Dublin, drog så til London der ho først fekk arbeid som servitør, seinare som bokhaldar. Der byrja ho å skriva noveller, men fekk ikkje desse utgjevne, utgjevaren ville heller at ho skreiv ein roman. Ho skreiv då romanen Watermelon (Vannmelon), og karrieren som forfattar var i gang.
Keyes har skrive ope om problema sine med depresjon, som tidvis har gjort det umogleg for henne å sove, lese, skrive eller tale.
Santiago de Cuba
Santiago de Cuba er ein hamneby på Cuba. Santiago de Cuba ligg søraust på øya og er hovudstad i provinsen Santiago de Cuba på austsida av Cuba. Byen har lenge vore den nest viktigaste av byane på Cuba, etter hovudstaden Havana, og er med om lag 565 000 innbyggjarar den nest største.
864
864 (romartal DCCCLXIV)
Timeglaståka
Timeglaståka (òg kjend som MyCn18) er ei ung timeglasforma planetarisk tåka som ligg rundt 8000 lysår unna jorda i stjernebiletet Fluga.
I 1996 blei tåka fotografert i detalj av Hubble-teleskopet. Noko uventa blei det oppdaga at stjerna som er opphavet til tåka ikkje låg i symmetrien sitt senter.
STRIPS
I kunstig intelligens er STRIPS eit automatisk planleggingssystem, utvikla av Richard Fikes og Nils Nilsson i 1971. Namnet står for (Stanford Research Institute Problem Solver), og vert nytta båe om planleggingssystemet og om det formelle språket som vert nytta i det.
Svartedauen
Svartedauen er ei bok av Theodor Kittelsen, utgjeven 1900. Boka består av femten dikt eller småstykke med prosalyrikk, som er illustrerte med 45 svart-kvitt-teikningar. Boka er utgjeven på J.M. Stenersen & Co.s Forlag, og trykt i Oscar Andersens Bogtrykkeri i Kristiania. Gjennom dikta og teikningane gjev Kittelsen mange bilete av svartedauden, slik han i all si gru og uhygge er blitt kjend for folk gjennom segner og folketradisjon. Mellom anna formgjev han Pesta, personleggjeringa av sjukdommen.
STRIPS
Ved automatisk planlegging kan ein tenkje seg at ein må søkje gjennom skildringar av tilstandsrom. For å planleggje ein veg frå ein starttilstand til ein måltilstand må ein ha eit sett med handlingar som kan endre verdstilstanden. Handlingar kan skildrast vha. handlingsskjema, og i STRIPS korresponderer desse med STRIPS-reglar, som er generelle og har frie variablar. Ein STRIPS-regel med bundne variablar vert kalla ein STRIPS-operator.
Svartedauen
Kittelsen arbeidde med boka om svartedauden samstundes med at Erik Werenskiold starta opp arbeidet med å illustrere Snorres kongesoger, i tida frå 1889 til 1896. Han skreiv sjølv tekstene, men han fekk hjelp av Moltke Moe til å modernisere språket. Tekstene er inspirerte av Norske Folke-Sagn av Andreas Faye (1844). Sjølv om manuskriptet vekte stor interesse, tok det fire år før det vart ferdig trykt.
Svartedauen er rekna som eit høgdepunkt for Kittelsen som svart-kvitt-kunstnar, og boka skal ha ei særstilling i norsk bokkunst.
STRIPS
Eit mål kan sjåast på som ei liste med sanne faktaklausuler. Ein STRIPS-regel inneheld ei liste med føresetnader (PC - Preconditions), som er dei faktaklausulane som må vere sanne i lista som skildrar verdstilstanden for at ein skal kunne nytte regelen (utføre handlinga), i tillegg til ei sletteliste (D - Delete list) og ei tilleggsliste (A - Add list) som gir dei klausulane som skal slettast og leggast til i skildringa av den nye verdstilstanden. I STRIPS-operatoren vil variablane i klausulane vere bundne, og kopla til faktiske objekt i verda.
Føresetnadslista kan sjåast på som ein måltilstand, altså ein konjunksjon av literalar, og dette vert utnytta i søket (dette kan samanliknast med resolusjonen utført i programmeringsspråket PROLOG).
Kvalnes
Kvalnes kan visa til
Det karolingiske riket
Det karolingiske riket (800-888) var eit stort imperium i det vestlege og sentrale Europa som eksisterte i byrjinga av mellomalderen. Det var styrt av karolingarane, som hadde vore kongar over frankarane sidan 751, og kongar over langobardane i Italia frå 774. I 800 blei den frankiske kongen Karl den store krona som keisar i Roma av pave Leo III i eit forsøk på å gjenoppliva Romarriket i vesten i ei tid då Austromarriket mangla ein herskar. Etter ein borgarkrig i 840-843 etter at keisar Ludvig den fromme døydde blei riket delt i mindre autonome kongerike, stadig med éin konge som var anerkhend som keisar, men utan den store autoriteten utanfor sitt eige kongerike. Samlinga av riket og arveretten til karolingarane var likevel framleis anerkjend.
Sails of Silver
Sails of Silver er det ellevte studioalbumet til det britiske folkrockbandet Steeleye Span, gjeve ut i 1980.
Det karolingiske riket
I 884 sameinte Karl den tjukke alle kongerika for siste gong, men då han døydde i 888 fall riket frå kvarandre med ein gong. Den einaste rettmessige arvingen til dynastiet var eit barn, og adelen valde i staden regionale kongar som verken stamma frå dynastiet, eller som det skjedde i det austlege kongeriket, ein uektefødd karolinar. Dei uekte linjene heldt fram med å herska i aust til 911, medan det uekte karolingiske dynastiet blei retta opp igjen i vestlege kongeriket i 898 og herska til 987 med ei avbrot frå 922 til 936.
Sails of Silver
Albumet vart spelt inn to år etter bandet først vart oppløyst. Eit krav frå Chrysalis Records var at Peter Knight og Bob Johnson begge skulle bli med i bandet att og erstatta sine eigne erstattarar, Martin Carthy og John Kirkpatrick, som slutta etter utgjevinga av Live at Last. Trass i at det vart produsert av den faste produsenten til Elton John, Gus Dudgeon, vart Sails of Silver kommersielt mislukka og vart dropen i begeret for Tim Hart, som slutta i bandet, og Maddy Prior vart dermed den einaste originale medlemmen som var att.
Det karolingiske riket
«Det karolingiske riket» er ei moderne nemning på riket. I offisielle dokument brukte ein dei latinske nemningane universum regnum ('heile riket', motsett dei regionale kongerika), Romanorum sive Francorum imperium ('Riket til romarane og frankarane'), Romanum imperium ('Romarriket') eller imperium christianum ('det kristne riket').
Kjelder
<references group="" responsive="1">
Sails of Silver
Medverkande
Besetning på bonusspor:
Salsa
Salsa er ein musikk- og dansestil. Musikksjangeren har utvikla seg frå forskjellige afro-kubanske musikkstilar som son, mambo, cha cha cha, guaracha etc. Salsa som omgrep utvikla seg i den latinske busetnaden i New York på 1960-talet og består av dei nemnde kubanske musikksjangrane, i tillegg til innslag frå andre karibiske land som f.eks. Puerto Rico (bomba og plena).
Salsa er òg blitt populært i resten av verda med dansekurs i forskjellige stilretningar.
Ein viktig musikalsk byggjestein i salsamusikken er clavesrytmen, ein synkopert figur med 3 slag i éin takt og 2 i neste.
La Descarga leidd av Sverre Indris Joner vert rekna som det første orkesteret som spelte salsa i Noreg. I Bergen eksisterte tidlegare òg latinjazz-bandet Son Mu, leidd av Knut Kristiansen, som òg spelte salsa-relatert musikk.
Fylkesveg 390 i Hordaland
Fylkesveg 390 i Hordaland (Fv390) går mellom Konglevoll og Furuberget i Lindås kommune. Vegen har ei lengd på 12,6 km.
You Don't Know Me av Eddy Arnold
«You Don't Know Me» er ein song skriven av Cindy Walker basert på ein tittel og ei soge ho fekk av Eddy Arnold i 1955. «You Don't Know Me» var først spelt inn av Arnold det året og gjeven ut på singel den 21. april 1956 på RCA Victor. Den første versjonen av songen som nådde Billboard-lista vart gjeven ut av Jerry Vale i 1956, med ein 14. plass på poplista. Arnold sin eigen versjon gjekk inn på lista to månader seinare, med «The Rockin' Mockin' Bird» som B-side. Denne nådde 10. plassen på Billboard country-lista. Magasinet Cash Box, som kombinerte alle versjonane til ei plassering inkluderte òg ein versjon av Carmen McRae som aldri nådde Billboard Top 100.
Kjende innspelingar
Den mestseljande versjonen av songen er av Ray Charles, som nådde andreplassen på Billboard Hot 100-lista i 1962, etter å ha gjeve ut songen på albumet Modern Sounds In Country And Western Music. Denne versjonen toppa òg «Easy listening»-lista i tre veker i 1962, og vart nytta i komedien Groundhog Day i 1993. Songen vart den tolvte hitten som nådde toppen av countrylista for Mickey Gilley i 1981.
Songen har blitt framført eller innspelt av hundrevis av artistar, inkludert Elvis Presley, Bob Dylan og Willie Nelson. Charles spelte inn songen på ny med Diana Krall på albumet hans, Genius Loves Company. Han vart sungen av Meryl Streep i filmen Postcards from the Edge i 1990, av John Legend i 2007 i ein episode av Curb Your Enthusiasm, av Robert Downey jr. i filmen Two Girls and a Guy i 1998 og av Lizzy Caplan i ein episode av Masters of Sex i 2013.
• 1956: Eddy Arnold
• 1956: Jerry Vale med Percy Faith and His Orchestra and Chorus
• 1960: Lenny Welch
• 1960: Helen Merrill
• 1961: Jeanne Black
• 1962: Ray Charles
• 1962: Paul Rich
• 1962: Jo Ann Campbell
• 1962: The Anita Kerr Singers
• 1964: Eydie Gorme
• 1964: Cindy Walker
• 1964: Floyd Cramer
• 1964: Faron Young
• 1965: Wayne Fontana and The Mindbenders
• 1965: Rick Nelson
Bankkort
Bankkort er ei form for betalingsmiddel som kan nyttast i minibankar og betalingsautomatar. Eit bankkort er knytt til ein bankkonto og bruk eller uttak fører til at det blir trekt pengar frå kontoen direkte. Derfor blir slike kort også kalla debetkort, i motsetnad til kredittkort der det blir stifta gjeld når kortet blir nytta. Rekninga må då betalast i ettertid.
I Noreg er betalingsautomatane knytte til Bankenes Betalings Sentral (BBS).
863
863 (romartal DCCCLXIII)
You Don't Know Me av Eddy Arnold
Kjende innspelingar
• 1965: Molly Bee
The Voice Noreg
The Voice – Noregs beste stemme er eit programkonsept på TV 2 der fire kjende artistar velgjer fleire ukjende norske songtalenter inn på deire respektive lag. Det er basert på det opphavleg nederlandske fjernsynsprogrammet The Voice of Holland. I 2012-sesongen er dei utvalde artistane Hanne Sørvåg, Sondre Lerche, Magne Furuholmen og Yosef Wolde-Mariam.
Fyrstehuset Schleswig-Holstein-Sonderburg-Glücksburg
Schleswig-Holstein-Sonderburg-Glücksburg (dansk Slesvig-Holsten-Sønderborg-Lyskborg) er namnet på det nord-tyske fyrstehuset som regjerer i Noreg, Danmark og Storbritannia, og tidlegare regjerte i Hellas.
You Don't Know Me av Eddy Arnold
Kjende innspelingar
• 1965: Jackie Wilson
Fyrstehuset Schleswig-Holstein-Sonderburg-Glücksburg
Schleswig-Holstein-Sonderburg-Glücksburg er eigentleg ei linje av Fyrstehuset Oldenburg.
You Don't Know Me av Eddy Arnold
Kjende innspelingar
• 1965: Manfred Mann
Fyrstehuset Schleswig-Holstein-Sonderburg-Glücksburg
Fyrstehuset kom til kongsmakt med kong Kristian IX av Danmark. Den tidlegare greske prinsen av Hellas og Danmark, hertug Philip av Edinburgh, gift med dronning Elizabeth II av Storbritannia, var også medlem av fyrstehuset Schleswig-Holstein-Sonderburg-Glücksburg, og kong Charles III av Storbritannia høyrer dermed òg til dette fyrstehuset.
Kyríniafjella
Kyríniafjella (gresk Bουνά της Κυρήνειας, Vouná tis Kyrínias eller Bουνά της Κερύνειας, Vouná tis Kerýnias, tyrkisk Girne Dağları) er ei lang og smal fjellkjede som går om lag 150 km langs nordkysten av Kypros. Fjella består hovudsakleg av kalkstein med noko marmor. Det høgaste fjellet er Kyparissóvounos med ei høgd på 1 024 m. Den vestlege delen av fjellkjeda vert kalla Pendadáktylos ('fem fingrar'). Det tyrkiske namnet på desse fjella er Beşparmak, med den same tydinga som på gresk.
You Don't Know Me av Eddy Arnold
Kjende innspelingar
• 1965: Bobby Goldsboro
Kyríniafjella
Historie
Desse fjella er ei rekkje av sedimentære formasjonar frå perm til midten av miocen då dei afrikanske og eurasiatiske kontinentalplatene kolliderte. Sjølv om Kyríniafjella berre er halvparten så høge som Tróodosfjella, er dei svært kuperte og stig brått frå Mesaoríasletta, noko som gjev dei ein spektakulær utsjånad.
You Don't Know Me av Eddy Arnold
Kjende innspelingar
• 1965: Vic Damone
Kyríniafjella
Historie
Sidan fjella ligg nær sjøen har dei lenge vore ein ynda stad for vakttårn og borger, som verna nordkysten av Kypros. Desse borgene oppstod som regel på 900- til 1400-talet, hovudsakleg laga av Austromarriket og familien Lusignan. Borgene Ájos Ilários, Boufavéndos og Kandára ligg på fjelltoppar i fjellkjeda og var strategisk viktige gjennom mellomalderen.
You Don't Know Me av Eddy Arnold
Kjende innspelingar
• 1966: Jim Nabors
• 1966: Roy Drusky
• 1966: John Gary
• 1967: Elvis Presley med The Jordanaires
• 1967: Jan Howard
• 1967: Dig Richards
• 1968: Nancy Wilson
• 1968: Margaret Whiting
• 1968: Tex Ritter
• 1968: Paraffin Jack Flash Limited
• 1969: Dottie West
• 1969: The Nocturnes
• 1970: Ray Pennington
• 1970: Samantha Jones
• 1972: Caetano Veloso
• 1973: Roy Orbison
• 1975: Johnny Rodriguez
• 1976: Steve Marriott
• 1977: Bette Midler
• 1977: Kenny Loggins
• 1977: Vera Lynn
• 1978: Ken Karey
• 1984: Juice Newton
• 1986: The Heptones
• 1986: Luther Ingram
• 1986: Roger Whittaker
• 1989: Don McLean
• 1990: Israel Kamakawiwo'ole
• 1992: Chuck Brown og Eva Cassidy
• 1992: Marilyn Scott
• 1992: Charlie Rich
Kommunal- og distriktsdepartementet
Kommunal- og distriktsdepartementet, tidlegare kommunal- og moderniseringsdepartementet, er eit norsk departement med ansvar for spørsmål som gjeld bustadpolitikk, regional- og distriktspolitikk, lokalforvalting og gjennomføring av val.
You Don't Know Me av Eddy Arnold
Kjende innspelingar
• 1993: Shirley Horn
Kommunal- og distriktsdepartementet
Departementet vart oppretta av regjeringa Solberg gjennom å fusjonere Fornyings- og administrasjonsdepartementet, Kommunal- og regionaldepartementet og planavdelinga i Miljøverndepartementet. Departementet har lokale i Regjeringskvartalet, R5 og Akersgata 59.
You Don't Know Me av Eddy Arnold
Kjende innspelingar
• 1993: Emmylou Harris
Kommunal- og distriktsdepartementet
Historie
Kommunal- og regionaldepartementet vart oppretta i Einar Gerhardsen si andre regjering 20. desember 1948 som Kommunal- og arbeidsdepartementet. Den første kommunalministeren var Ulrik Olsen. Frå 1990 til 1992 vart departementet kalla Kommunaldepartementet. Arbeidsavdelinga vart i 1997 overført til det som då vart Arbeids- og administrasjonsdepartementet.
You Don't Know Me av Eddy Arnold
Kjende innspelingar
• 1993: The Boogie Kings
Kommunal- og distriktsdepartementet
Politisk leiing
Statsråd og leiar for departementet er kommunal- og distriktsminister Sigbjørn Gjelsvik (Sp) per 12.april 2022.
You Don't Know Me av Eddy Arnold
Kjende innspelingar
• 1994: Diane Schuur & B.B. King
• 1994: World Saxophone Quartet med Fontella Bass
• 1995: Van Morrison
• 1995: Trudy Desmond
• 1997: Steven Houghton
• 1997: The Lisa Addeo Trio
• 1997: Jann Arden
• 1998: Gene Nery
• 1998: Donna Byrne
• 1999: Kenny Rogers
• 2000: Patricia Barber
• 2000: Garry Hagger
• 2001: Jennifer Warnes